lena leagtar síos aitheantas foirmiúil go bhfuil líon áirithe gníomhartha de dhlí an Aontais a glacadh faoi Threoir 89/130/CEE, Euratom ón gComhairle an 13 Feabhra 1989 maidir le tiomsú na holltáirgeachta náisiúnta ag praghsanna an mhargaidh a chomhchuibhiú imithe i léig

·Foilseofar Iarscríbhinn II i sraith C d’Iris Oifigiúil an Aontais Eorpaigh.

·go n‑iarrtar ar Oifig Foilseachán an Aontais Eorpaigh na gníomhartha sin a tharraingt siar ó Eolaire reachtaíocht an Aontais atá i bhfeidhm;

·go mbainfear na gníomhartha a liostaítear in Iarscríbhinn II de reachtaíocht ghníomhach an Aontais (acquis);

Mar chuid den phróiseas chun gníomhartha an Choimisiúin a shimpliú, aithníonn an Coimisiún an méid seo a leanas:

Liostaítear in Iarscríbhinn I na cinntí ábhartha ón gCoimisiún agus tugtar údar maith le dífheidhmeacht gach gnímh. Tá an t‑údar bunaithe ar chritéir oibiachtúla a chruthaíonn go bhfuil éifeachtaí gach cinnidh ídithe agus go bhfuil gach cinneadh imithe i léig mar gheall ar an méid seo a leanas: (i) nach bhfuil a bhunús dlí i bhfeidhm a thuilleadh; agus (ii) gur ionchorpraíodh é i ngníomh dlíthiúil ina dhiaidh sin (e.g. Rialachán (AE) Uimh. 549/2013) nó gur comhlíonadh a chuid oibleagáidí oibríochtúla.

Baineann an Teachtaireacht le seacht gcinn de chinntí ón gCoimisiún atá imithe i léig agus a glacadh ar bhonn Threoir 89/130/CEE ón gComhairle maidir le tiomsú na holltáirgeachta náisiúnta ag praghsanna an mhargaidh a chomhchuibhiú (‘Treoir 89/130/CEE, Euratom’). Rinneadh Treoir 89/130/CEE, Euratom a aisghairm le Rialachán (AE) 2019/516 maidir le comhchuibhiú ollioncaim náisiúnta ag praghsanna an mhargaidh (‘Rialachán OIN’) nuair a tháinig an Rialachán OIN i bhfeidhm an 17 Aibreán 2019.

–Cinneadh 93/454/CEE, Euratom ón gCoimisiúnan 22 Iúil 1993 lena sainmhínítear cánacha atá nasctha le táirgeadh agus le hallmhairí chun críche chur chun feidhme Airteagal 1 de Threoir 89/130/CEE, Euratom ón gComhairle maidir le tiomsú na holltáirgeachta náisiúnta ag praghsanna an mhargaidh a chomhchuibhiú, tá an cinneadh sin imithe i léig toisc ábhar an ghnímh a bheith ionchorpraithe i ngníomhartha dlíthiúla ina dhiaidh sin. Tugtar sainmhíniú ar chánacha atá nasctha le táirgeadh agus le hallmhairí i bpointí 4.14 agus 4.29 d’Iarscríbhinn A a ghabhann le Rialachán (AE) Uimh. 549/2013.

–Cinneadh 93/475/CEE, Euratom ón gCoimisiúnan 22 Iúil 1993 lena sainmhínítear fóirdheontais ar tháirgeadh agus ar allmhairí chun críche chur chun feidhme Airteagal 1 de Threoir 89/130/CEE, Euratom ón gComhairle maidir le tiomsú na holltáirgeachta náisiúnta ag praghsanna an mhargaidh a chomhchuibhiú. Tugtar sainmhíniú ar fhóirdheontais ar tháirgeadh agus ar allmhairí i bpointí 4.30-4.40 d’Iarscríbhinn A a ghabhann le Rialachán (AE) Uimh. 549/2013.

–Cinneadh 93/570/CEE, Euratom ón gCoimisiúnan 4 Deireadh Fómhair 1993 lena sainmhínítear an t‑idirdhealú idir ‘cánacha eile atá nasctha le táirgeadh’ agus ‘tomhaltas idirmheánach’ chun críche chur chun feidhme Airteagal 1 de Threoir 89/130/CEE, Euratom ón gComhairle maidir le tiomsú na holltáirgeachta náisiúnta ag praghsanna an mhargaidh a chomhchuibhiú, tá an cinneadh sin imithe i léig toisc ábhar an ghnímh a bheith ionchorpraithe i ngníomhartha dlíthiúla ina dhiaidh sin. Sa chinneadh sin, déantar cur síos ar an teorainn idir ceannach seirbhísí agus cánacha a chumhdaítear le pointe 4.23 d’Iarscríbhinn A a ghabhann le Rialachán (AE) Uimh. 549/2013.

–Cinneadh 97/157/CE, Euratom ón gCoimisiún an 12 Feabhra 1997 lena sainmhínítear an chóir ar ioncam gnóthas le haghaidh comhinfheistíocht chun críche chur chun feidhme Threoir 89/130/CEE, Euratom ón gComhairle maidir le tiomsú na holltáirgeachta náisiúnta ag praghsanna an mhargaidh a chomhchuibhiú, tá an cinneadh sin imithe i léig toisc ábhar an ghnímh a bheith ionchorpraithe i ngníomhartha dlíthiúla ina dhiaidh sin. Cumhdaítear an mhodheolaíocht sin (dá ngairtear ‘cistí frithpháirteacha’ nó ‘cistí comhinfheistíochta’ freisin) le pointí 4.70 agus 5.160-161 d’Iarscríbhinn A a ghabhann le Rialachán (AE) Uimh. 549/2013.

–Cinneadh 97/178/CE, Euratom ón gCoimisiún an 10 Feabhra 1997 maidir le sainmhíniú ar mhodheolaíocht le haghaidh an aistrithe idir an Córas Eorpach Cuntas Náisiúnta agus Réigiúnach sa Chomhphobal (CEC 95) agus Córas Eorpach na gCuntas Eacnamaíoch Suimeáilte (an dara heagrán, Oifig Staidrimh na gComhphobal Eorpach), tá an cinneadh sin imithe i léig toisc gur comhlíonadh na hoibleagáidí oibríochtúla.

–Cinneadh 97/619/CE, Euratom ón gCoimisiún an 3 Meán Fómhair 1997 maidir le hathruithe ar mheastacháin OTN na mBallstát chun críche chur chun feidhme Treoir 89/130/CEE, Euratom ón gComhairle maidir le tiomsú na holltáirgeachta náisiúnta ag praghsanna an mhargaidh, tá an cinneadh sin imithe i léig toisc gur comhlíonadh na hoibleagáidí oibríochtúla. Baineann an cinneadh sin le saincheisteanna oibríochtúla (forchoimeádais, obair a rinneadh) maidir leis an timthriall fíorúcháin OTN.

–Cinneadh 98/501/CE, Euratom ón gCoimisiúnan 24 Iúil 1998 maidir le hidirbhearta sonracha a sainaithníodh laistigh den obair ar an bprótacal maidir leis an nós imeachta um easnamh iomarcach, chun críche chur i bhfeidhm Airteagal 1 de Threoir 89/130/CEE, Euratom ón gComhairle maidir le tiomsú na holltáirgeachta náisiúnta ag praghsanna an mhargaidh a chomhchuibhiú, tá an cinneadh sin imithe i léig toisc ábhar an ghnímh a bheith ionchorpraithe i ngníomhartha dlíthiúla ina dhiaidh sin. Cumhdaítear an mhodheolaíocht sin le Rialachán (AE) Uimh. 549/2013.

Iarscríbhinn II

Liosta na ngníomhartha atá le baint den acquis gníomhach

Cinntí ón gCoimisiún

Cinneadh 93/454/CEE/CEFA ón gCoimisiún an 22 Iúil 1993 lena sainmhínítear cánacha atá nasctha le táirgeadh agus allmhairí chun críche chur chun feidhme Airteagal 1 de Threoir 89/130/CEE/CEFA ón gComhairle maidir le tiomsú na holltáirgeachta náisiúnta ag praghsanna an mhargaidh a chomhchuibhiú

(IO L 213, 24.8.1993, lch. 18)

Cinneadh 93/475/CEE/CEFA ón gCoimisiún 22 Iúil 1993 lena sainmhínítear fóirdheontais ar tháirgeadh agus ar allmhairí chun críche chur chun feidhme Airteagal 1 de Threoir 89/130/CEE/CEFA ón gComhairle maidir le tiomsú na holltáirgeachta náisiúnta ag praghsanna an mhargaidh a chomhchuibhiú

(IO L 224, 3.9.1993, lch. 27)

Cinneadh 93/570/CEE/CEFA ón gCoimisiún an 4 Deireadh Fómhair 1993 lena sainmhínítear ‘cánacha eile atá nasctha le táirgeadh’ agus ‘tomhaltas idirmheánach’ chun críche chur chun feidhme Airteagal 1 de Threoir 89/130/CEE/CEFA ón gComhairle maidir le tiomsú na holltáirgeachta náisiúnta ag praghsanna an mhargaidh a chomhchuibhiú

(IO L 276, 9.11.1993, lch. 13)